kardosdrur/scandi-wiki huggingface dataset:
Løft ikke hunden

"Løft ikke hunden" er det 6. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Frank Hvam og instrueret af Mikkel Nørgaard og havde premiere på TV2 Zulu den 14. marts 2005.

Handling 

Frank møder tilfældigt sin ungdomskæreste Sisse i en affaldscontainer efter en tenniskamp på jagt efter et guldur. Casper er rystet over, at Frank har datet en, der kan falde så dybt. Hun inviterer Frank og Mia til middag. De ankommer med en halv flæskesteg som gave, og det udvikler sig til en voldsom pinlig affære. Det bliver noget underligt, da Frank jo tror hun er fattig. De bliver inviteret på 6 retter mad, så Frank bliver bestemt ikke populær hos Mia.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
 Claire Ross-Brown som Clare
 Sisse Siegumfeldt som Sisse
 Anders Mossling som JJ, Sisses mand
 Scott Farrell som Engelsktalende mand
 Tina Robinson som Engelsktalende kvinde

Klovn-afsnit
Fars sidste ønske

"Fars sidste ønske" er det 7. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Casper Christensen og instrueret af Mikkel Nørgaard og havde premiere på TV2 Zulu den 21. marts 2005.

Handling 

Frank får undersøgt en forhudsforsnævring. Han insisterer på at være tilstede næste gang, Mia skal til gynækologisk tjek. Og han får spoleret Ole Bornedals begejstring for et af Casper og hans filmmanuskripter. Franks far kommer på besøg, og får presset Frank til at hjælpe ham med et ejendommeligt job.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
 Teis Bayer som Læge 
 Ole Bornedal som Ole 
 Lone Lindorff som Klinikdame 
 Niels Nistrup som Franks far

Klovn-afsnit
Str. 44

"Str. 44" er det 8. afsnit i den danske sitcomserie Klovn med Casper Christensen og Frank Hvam. Serien blander fantasi og virkelighed, da de fleste af skuespillerne spiller roller med deres egne navne. Afsnittet blev skrevet af Frank Hvam og instrueret af Mikkel Nørgaard og havde premiere på TV2 Zulu den 28. marts 2005. Dette var det første afsnit Jan Gintberg optrådte i.

Handling 

Caspers kendis-fodboldhold, der blandt andre tæller Lars Højer, Jan Gintberg og Mads Mikkelsen, er plaget af afbud op til en vigtig oprykningskamp. Frank tigger sig til en plads på holdet, men må selv skaffe fodboldstøvler. Under en kamp mister han fodfæste på den sjappede bane og alt ender i en sand forvirring af tacklinger, kanyler, laksko og aids.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Gæsteoptrædener 
 Jan Gintberg som Fodboldspiller 
 Michael Carøe som Carøe
 Lars Højer som Fodboldspiller 
 Trine Juul-Andersen som Bodil 
 Mads Mikkelsen som Fodboldspiller 
 Jacob Weble som Jacob 
 Alexandre Willaume-Jantzen som Sonny

Klovn-afsnit
Eksamen (film)

Eksamen er en dansk kortfilm fra 1993 med Thomas Villum Jensen som hovedskuespiller.
Filmen handler om en dreng, der måske skulle have forberedt sig bedre til sin skriftlige eksamen. Han lader sig forstyrre af omgivelserne og får svært ved at fokusere på opgaven.

Fotograf er Eric Kress, og manuskript og instruktion er udført af Eddie Thomas Petersen.

Ekstern henvisning 
 

Danske film fra 1993
Kortfilm fra Danmark
Dramafilm fra Danmark
Film instrueret af Eddie Thomas Petersen
Eksamination
Eksamen (flertydig)

Eksamen har flere betydninger:

 Eksamen (film) – en dansk novellefilm fra 1993.
 Eksamen (uddannelse) – en test eller prøve efter afsluttet uddannelsesforløb.
Bruce Irvin

Bruce Irvin er en fiktiv USA kickboxer fra Tekken videospil serien.

Historie

Tekken 2 
Bruce Irvin er utrolig dygtig indenfor Muay Thai. I en tidlig alder mistede Bruce sin far, mor og ældre bror, og han begyndte at kæmpe. Han endte med at tilslutte sig politistyrken, Friend de Paul Phoenix. Han var en respekteret amerikansk politibetjent og rollemodel for børn. Men da Bruce blev sendt til Japan for at undersøge Kazuya Mishima og det korrupte Mishima Zaibatsu, styrtede hans fly ned og Bruce mistede sin hukommelse. Kazuya hyrede Bruce som sin bodyguard, og i the King of Iron Fist tournament 2, stod han ansigt til ansigt med sin tidligere partner Paul, som deltog i turneringen for at stoppe Kazuya og finde Bruce. Paul besejrede Bruce, og Bruce flygtede i et fly som også styrtede ned. Bruce blev meldt død.

Tekken 5 

Mange troede at Bruce var død, men i Tekken 5 dukker Bruce op igen, og det viser sig at han i mellemtiden har arbejdet for adskillige specialstyrker. Han deltog i the King of Iron Fist tournament 5 for at bevise han stadig kunne kæmpe mod de bedste.

Tekken 6

Efter at have genkendt Kazuya Mishima under den femte King of Iron Fist tunering, besluttede Bruce Irvin at hjælpe Kazuya med hans plan om at overtage G Corporation. Efter overtagelsen styrede Kazuya nu G Corporation bag lukkede døre. G Corporation erklærede krig imod Mishima Zaibatsu og Bruce, som Kazuyas kaptain for G Corporations private hær, bekæmpede Mishima Zaibatsu over hele verdenen. Senere annoncerede G Corporation at de havde udstedt en enorm dusør til enhver der kunne fange Mishima Zaibatsu's leder, Jin Kazama.

Bruce Irvin deltog i den sjette King of Iron Fist tunering med målet om at fange Jin.

Se også

 Paul Phoenix
 Kazuya Mishima
 Bryan Fury

Figurer fra Tekken

ja:鉄拳の登場人物#ブルース・アーヴィン［Bruce Irvin］
Programmeret læring

Programmeret læring er en undervisningsmetode, hvor det faglige indhold (læringsstoffet) er kaldt Programmeret lærestof. Metoden er bl.a. udviklet af behavioristen B.F. Skinner. Formålet med programmeret læring er, ifølge B.F. Skinner, at gennemføre læring under kontrollerede forhold.

Metode 
Metoden er kendetegnet ved at eleven arbejder alene, i eget tempo og med henblik på at opnå et bestemt fagligt niveau. Indlæringen sker i små trin (frames). Efter hvert trin får eleven et spørgsmål (en lille prøve) om det gennemgåede. Når eleven selv har kontrolleret, at svaret er rigtigt, kan denne gå videre til næste trin. Det særlige træk ved metoden er, at læringsindholdet er udviklet i et lineært forløb, der skal følges for at opnå den forventede effekt.

Programmeret læring i forsvaret 
De fleste danskere, der har aftjent deres værnepligt i forsvaret, har gennemført såkaldte Programmerede Undervisningsprogrammer, der er konstrueret efter B.F. Skinners teorier. Programmerne anvendes stadig som supplement til den praktiske undervisning, der gennemføres i værnepligtstiden.

Anvendt videnskab
Brevskole

Brevskole er et begreb, der dækker faciliter for korrespondanceundervisning. En skole, hvor undervisningen gennemføres som brevskoleundervisning (korrespondanceundervisning) mellem elever og undervisere. Det pædagogiske særpræg ved brevskoleundervisning er at én lærer og én elev arbejder sammen om at give eleven nye eller bedre kvalifikationer.

Brevskoleundervisning er en individuel og hovedsagelig teoretisk undervisning, der gennemføres som et samarbejde mellem en underviser og en elev. Korrespondance sker pr. brev (papir) eller via e-mail. 

Et brevskolekursus består typisk af flere undervisningsbreve, som skal gennemføres i en bestem rækkefølge. Når eleven har gennemført læringen i et brev (læst indholdet og løst øveopgaver), skal der løses en opgave, som efterfølgende sendes til underviseren. På de fleste brevskolekurser kan eleven, uden at skulle vente på tilbagemeldingen fra det forrige brev, herefter gå i gang med det næste. Er der forhold i brev eleven ikke kan forstå, kan denne selvfølgelig kontakte sin underviser og bede om uddybende forklaringer.

Uddannelsesinstitutioner
Mark Evans

Mark Whitmore Evans (født den 2. marts 1956 i Melbourne, Australien) var bassist for det australske hårde rock-band AC/DC fra marts 1975 – juni 1977. Han bidrog til albummene T.N.T, High Voltage, Dirty Deeds Done Dirt Cheap og Let There Be Rock

Eksterne henvisninger 
 

Musikere fra Australien
Bassister fra Australien
Personer fra Melbourne
AC/DC
Albert Productions

Albert Productions er et australsk pladeselskab grundlagt i 1964 af Ted Albert.

Artister
AC/DC
Billy Thorpe & The Aztecs
Breed 77
Dallas Crane
George Young
Graham Lowndes
Happylife
Harry Vanda
Aleesha Rome
John Paul Young
Oblivia
Stevie Wright
The Answer
The Easybeats
The Marcus Hook Roll Band
The Missing Links
The Throb

Pladeselskaber fra Australien
Etableret i 1964
David Ferrer

David Ferrer Ern Gaydamak (født 2. april 1982 i Jávea) er en spansk professionel tennisspiller. Han startede sin tenniskarriere i 2000. Han har (pr. september 2010) vundet otte single- og to doubletitler. Hans højeste placering på ATP-verdensranglisten er en 4. plads. Ferrer bor for tiden i Valencia.

Eksterne henvisninger 

Tennisspillere fra Spanien
Association of Tennis Professionals

Association of Tennis Professionals (ATP) er en international organisation for mandlige professionelle tennisspillere. Organisationen blev stiftet i 1973 og arrangerer ATP-touren og World Team Cup.

Rangering 
I tennis bliver ranglisten bestemt af antal point man har tjent over en sæson. Dvs. at en spillers ranglistepoint fra en turnering kun kan holde et år. Hvis man f.eks. var vundet Australian Open et år, og får de 2000 point det giver, idet det er en grand slam, kan man ikke komme igen næste år og tjene 2000 til. På den professionelle ATP tour uddeles der point fra 5 forskellige serier af turneringer.

Eksterne links 
 ATP

Tennisorganisationer
Internationale sportsorganisationer
Etableret i 1973
Ladet partikel

Indenfor fysik er en elektrisk ladet partikel - kort ladet partikel en partikel med en elektrisk ladning.  Den ladede partikel kan enten være en subatomar partikel eller en ion.

En samling af ladede partikler, eller selv en gas indeholdende en mængde af ladede partikler kaldes for plasma, som er den  fjerde stoftilstand  fordi dets egenskaber er væsentlig forskellig fra faststof, flydende stof og gasser (Plasma er en af de almindeligste stoftilstande i universet). Partiklers totale elektriske ladning er enten positiv, negativ eller uladet (neutral).

Større partikler, som f.eks. støv og regndråber, er hyppigt også elektrisk ladede, som skyldes at nogle af atomerne er ioniserede.

Se også
 Ionstråle
 Elektronstråle

Eksterne henvisninger
 http://www.phy.ntnu.edu.tw/ntnujava/index.php?topic=36

Elektromagnetisme
Dansk Sløjdlærersamfund

Dansk Sløjdlærersamfund (1887-1898) blev stiftet ved et møde på Dansk Sløjdlærerskole i 1887 på initiativ af stud.mag. H.P. Olsen, der havde deltaget i kursus på skolen i 1886.

Hvor den samtidige Dansk Sløjdforening (1886-1918) havde et politisk mål, var Dansk Sløjdlærersamfund en faglig forening af udøvende sløjdlærere, der mødtes til såvel foredrag som praktiske øvelser. Mødefrekvensen var to gange om måneden.

I maj måned 1898 afløstes Dansk Sløjdlærersamfund af Dansk Sløjdlærerforening (1898-1978).

Sløjd
Sløjdlærersamfund
Etableret i 1887
Call off the Search

Call of the search er Katie Meluas første album. Det blev udgivet i november 2003, og blev godt modtaget af kritikerne. Sangen Closest thing to crazy blev et stort hit, og prægede radioerne hele foråret og sommeren 2004. Andre singler fra dette album er "Call Off the Search" og "Crawling Up a Hill".

Spor 
Call off the Search (Mike Batt) – 3:24
Crawling up a Hill (John Mayall) – 3:25
The Closest Thing to Crazy (Batt) – 4:12
My Aphrodisiac Is You (Batt) – 3:34
Learnin' the Blues (Delores J. Silver) – 3:23
Blame It on the Moon (Batt) – 3:47
Belfast (Penguins and Cats) (Katie Melua) – 3:21
I Think It's Going to Rain Today (Randy Newman) – 2:30
Mockingbird Song (Batt) – 3:06
Tiger in the Night (Batt) – 3:07
Faraway Voice (Melua) – 3:13
Lilac Wine (James Shelton) – 6:42

Album fra 2003
People In Love

"People In Love" er en kærlighedsrelateret sang lavet af det engelske band 10cc fra deres 5. album Deceptive Bends, som også blev deres "comeback" med de nye medlemmer, de havde skrabet sammen. People In Love er en af 10cc's største hits, og den er desuden også med på de 1997-albummet The Very Best Of 10cc fra Mercury Records og 10cc The Ultimate Collection fra 2005.

Instrumentering 
 Eric Stewart: Klaver, guitar
 Graham Gouldman: Guitar
 Paul Burgess: Trommer

Rocksange
Betzenberg

Betzenberg er et 285 meter højt bjerg, der ligger i Kaiserslautern. 

Bjerget er ca. 50 meter højere end det omkringliggende byområde. 

Bjerget er berømt for at lægge navn til den flotte Fritz Walter Stadion, som tidligere har heddet Betzenbergstadion.

Bjerge i Tyskland
Læreruddannelsens Sløjdlærerforening

Læreruddannelsens Sløjdlærerforening er en forening for seminarielærere i sløjd og sløjdskolelærere fra landets to sløjdlærerskoler.

Foreningen blev stiftet i 1932 på initiativ af Hans Vemmer under navnet "Dansk Skolesløjds Seminarielærerforening", og Vemmer blev selv foreningens første formand. 
Sløjdstriden mellem Dansk Skolesløjd og Askov Skolesløjd taget i betragtning var dette første navn ikke velvalgt. Især var der mange af sløjdlærerne på statsseminarierne, der var uddannet på Askov Sløjdlærerskole. 
Den blev derfor kaldt "Seminariesløjdlærerforeningen". 
Foreningen afholdt bl.a. kurser i småsløjd, som var et meget aktuelt emne i 1930'erne.

Under besættelsen 1940-45 ophørte foreningens aktiviteter. I 1954 blev sløjd indført som linjefag ved seminarierne, og foreningen rørte kortvarigt på sig, men blev først for alvor genoplivet i 1966 under det lange og besværlige navn »Foreningen af lærere i sløjd ved seminarierne og de to sløjdlærerskoler«, der i 1981 blev reduceret til: »Læreruddannelsens Sløjdlærerforening«. Også i 1981 blev træsløjd og metalsløjd (og sløjdarbejde i andre materialer) forenet i kun ét fag, nemlig det, vi i dag kalder sløjd; og foreningen fik de følgende år stillet midler til rådighed til afholdelse af de nødvendige videreuddannelseskurser for seminarielærere til at varetage sløjdfaget under sin nye udformning. 

Foreningen har medvirket ved revision af læreruddannelseslove og også ved udgivelse af faglitteratur inden for sit område. En væsentlig anledning til foreningens etablering kan have været, at sløjd blev obligatorisk for mandlige studerende efter seminarieloven af 1931. Seminariernes sløjdlærere understregede betydningen af, at den sløjdundervisning, som seminarieeleverne kunne nå at få, mens de gik på seminariet, ikke var tilstrækkelig, men måtte suppleres med kurser på en af sløjdlærerskolerne, hvis man ville undervise i sløjd. Men ikke desto mindre ved vi, at man tidligere regnede med, at en folkeskolelærer var uddannet til at undervise i det hele.

Foreningen efterfulgtes i 2009 af den nye: Foreningen Materiel Design.

Sløjd
Foreninger fra Danmark
Etableret i 1932
Knockout

Knockout (KO) er en betegnelse, som bruges i flere kampsportsgrene, for eksempel boksning og K-1. KO er et slag eller spark, som medfører, at modstanderen med umiddelbar virkning er ude af stand til at fortsætte kampen. 

En variant af KO er T.K.O., TKO eller "teknisk knockout" vil som regel sige, at en af udøverne må trække sig fra en kamp på grund af skader, som er tilføjet undervejs. 

Afgørelsen om at trække sig/ udgå af en kamp påhviler stævnearrangør, dommer, stævnelæge eller udøverens træner, hvis de anser det som farligt for deltagerens helbred at fortsætte kampen.

Knockout i boksning 
I amatørboksning defineres knockout at foreligge, hvis en bokser har været "nede" (dvs. ikke er i stand til at stå oprejst ved egen hjælp) og ikke er i stand til at genoptage boksningen efter 10 sekunder. 

Stopper kamplederen kampen, uden at der foreligger knockout, anvendes begrebet RSC (Referee Stops Contest). RSC foreligger som RSC, RSCI, RSC-OS og RSC-H. Ved RSC stoppes kampen af kamplederen som følge af, at den tabende bokser er udklasseret, modtager overdrevent mange slag eller ikke er i stand til at fortsætte. Ved RSCI (RSC Injury) stoppes kampen som følge af, at bokseren er skadet. Ved RSC-OS (RSC Outscored) stoppes kampen, hvis der er mere end 20 points forskel mellem bokserne (15 point i kvindekampe) før sidste omgang. Ved RSC-H (RSC Head) stoppes kampen af kamplederen efter en bokser har modtaget adskillige hårde træffere til hovedet.

Definitionerne af knockout og RSC er fastsat af det internationale amatørbokseforbund, AIBA.
 
I professionel boksning er der ikke på samme måde en generel definition af begrebet knockout, idet de enkelte lande og stater selv fastsætter reglerne for afvikling af boksekampe uden nogen nærmere koordination. 

I en professionel boksekamp anses knockout normalt at foreligge, hvis en bokser, efter at have været nede, ikke er i stand til at fortsætte efter kamplederen har talt til 10, eller denne vurderer det ufornødent at tælle over bokseren. 

Teknisk knockout anses normalt at foreligge, hvis kamplederen stopper kampen uden at der foreligger knockout. Opgiver en bokser, scores kampen ofte som TKO eller som RTD (retired).

Knockout i andre sammenhænge 
Begrebet "Knockout" benyttes også i sportsturneringer, hvor en "knockout-runde" eller "knockout-fase" betegner det forhold, at vinderen af en kamp går videre i turneringen, hvorimod taberen forlader turneringen. I fodbold benyttes denne turneringsform i pokalturneringer (eksempelvis ved Landspokalturneringen og FA Cup'en) og i den sene fase af slutspillet om UEFA Champions League. De fleste tennis- og badmintonturneringer afvikles efter knockout-princippet.

Noter 

Kampsport
Boksning
Nationalpark Eifel

Nationalpark Eifel er en nationalpark i delstaten Nordrhein-Westfalen, oprettet  1. januar 2004.

Parken har et areal på  110 km² og ligger i den nordlige del af  bjergområdet Eifel mellem landsbyerne  Nideggen og Schleiden samt den belgiske grænse. To tredjedele af parken er helt fredet og må ikke anvendes til land- og skovbrug.  Området er hovedsageligt dækket af bøgeskov.  I parken forekommer mere end 460 beskyttede plante- og dyrearter, deriblandt vildkat og sort stork . Desudem lever cirka 1.300 arter af biller i skoven.

En del af nationalparken er ikke tilgængelig på grund af fare fra miner fra 2. verdenskrig. Disse områder er indhegnet.

Eksterne henvisninger 

 www.nationalpark-eifel.de (tysk)

Eifel
Nordrhein-Westfalens geografi
Naturparker i Nordrhein-Westfalen
Københavns Kommuneskolers Sløjdlærerforening

Københavns Kommuneskolers Sløjdlærerforening blev stiftet 22. marts 1919. Én af grundlæggerne var sløjdlærer Jens Thamdrup, der selv var formand 1920-1923.

I 1935 nåede foreningen ét af sine mål, nemlig at få oprettet et sløjdinspektørembede i kommunen, som blev varetaget af Gunnar Galatius 1935-1957, af Asger Schauby 1957-1986 og med Keld Jørgensen konstitueret i embedet i to år, inden det blev nedlagt i 1988.

Foreningen har haft indflydelse ved udarbejdelse af undervisningsplaner i sløjd i København, herunder også ved udvidelsen fra kun træsløjd til både træsløjd og metalsløjd.

Foreningen har også haft en nær tilknytning til Modeludvalget, som efter sløjdinspektørembedets nedlæggelse i 1988 fortsatte i regi af Københavns Kommuneskolers Sløjdlærerforening under formand Erik Houlberg Hansen indtil 1997. Foreningen har givet Danmarks Sløjdlærerforening lov til at have Modeludvalgets tegninger på hjemmesiden; de ligger i det lukkede medlemsområde.

Litteratur 
 Jens Thamdrup: Sløjdundervisningen i Københavns Kommuneskoler 1895-1945. Kbh. 1946. 54 sider. Udgivet af Københavns Kommuneskolers Sløjdlærerforening i anledning af 50-års jubilæet for skolesløjd i Københavns kommune. Se: online-udgave (pdf)

Sløjd
Etableret i 1919
Kommuneskolers Sløjdlærerforening
Gobelin

Gobelin er et vævet billedtæppe. Betegnelsen "gobelin" bruges i dag om alle vævede tapeter, men navnet er egentlig knyttet til kvarteret les Gobelins i Paris. I 1607 oprettede Henrik IV et væveri der, og det blev opkaldt efter kvarteret. I 1667 blev det indlemmet i "Manufacture royale des Meubles de la Couronne". Tekstilerne herfra kaldtes "gobeliner", men navnet blev også anvendt om "billedvævede tapeter" fra Italien, Flandern, Danmark etc. 

De ældste billedvævninger er fra egyptiske kongegrave fra ca. år 1500 f. Kr. Via kopterne, der vævede med enkelttråde af skiftende farver, blev teknikken spredt i det østromerske kejserrige. I romansk tid blev de meget anvendt i kirkerne, men der er ikke er bevaret nogen i Danmark. (Bayeux-tapetet er broderet og ikke en gobelin; den viser Vilhelm Erobrerens indtagelse af England i 1066).

Da vævningen er en meget langsommelig proces, var gobeliner meget kostbare. Derfor blev der i 1700-tallet anvendt malede efterligninger, de såkaldte safttapeter.

Danske samlinger 
Betydelige gobelinsamlinger i Danmark:
 Kronborg Slot og Nationalmuseet: Kong Frederik 2. lod 1581-85 kunstneren Hans Knieper udføre en serie på 43 tæpper til riddersalen på Kronborg. De viste ikke mindre end 100 konger af Danmark. Af denne serie er der 14 tæpper tilbage i dag, delt mellem Kronborg og Nationalmuseet. Frederik 2.s bordhimmel hører med hertil.
 Rosenborg Slot: I riddersalen findes en serie med 12 tæpper, der viser sejrene i Skånske krig 1675-79. Tapeterne blev fremstillet under ledelse af den flamske Bernt van der Eichen, og de var færdige 1693.
 Frederiksborg Slots gobeliner og tapeter var Kunstmaler C.N. Overgaards største enkeltstående opgave, og den der tog længst tid. Vævningen af gobelinerne varede fra 1900-1928. F. Meldahl og brygger I.C.Jacobsen mente, at det var billigere at fremstille dem selv, end at lade Les Gobelin i Paris væve dem, og at det samtidig ville være til stor gavn for dansk kunsthåndværk. Det medførte også, at de danske gobelin vævere fik opgaver til Københavns Rådhus og Christiansborg Slot. C.N. Overgaard blev fastansat og leder for fremstillingen af gobelinerne og tapeterne. Der blev sat to gobelinvæve op i to herskabslejligheder på H.C. Andersens Boulevard 42. Væveriet var under ledelse af Johanne Bindesbøll, Kristiane Konstantin Hansen,Louise Dahlerup og Betty Månsson. 
 Christiansborg Slot fik i år 2000 en meget vigtig tilføjelse med Dronning Margrethes Gobeliner. Det er nyvævede tapeter med motiver fra Danmarks historie i riddersalen. De er udført i Paris 1990-99 efter forlæg af kunstneren Bjørn Nørgaard, hvis skitser og kartoner i naturlig størrelse kan ses på KØS (tidligere Køge Skitsesamling) i Køge.
 Herregården Gammel Estrup på Djursland ejer en serie tapeter, der viser Skeel-slægtens otte herregårde i 1600-tallets anden halvdel.
 Herregården Rosenholm på Djursland rummer en stor samling flamske og franske vævede tapeter fra 1650 til 1720, anskaffet af statsminister Iver Rosenkrantz.

Andre gobeliner 
Bayeux-tapetet
Osebergtapetet
Damen og enhjørningen

 
Tapeter
Kunst
Håndværk
Grafisk design
Bonde søger brud

Bonde søger brud var et dansk datingprogram, der blev vist over tre sæsoner på Kanal 4, 2006-2008. Programmet er bl.a. blevet nævnt som den danske version af The Bachelor, men også bemærket for sine (ofte) humoristiske og særlige hovedpersoner.

Koncept
10 landmænd kigger efter en kone, og efter en beskrivelse af dem selv skriver danske kvinder til dem. Herefter sorteres der ud blandt dem, og til sidst er spørgsmålet om landmændende finder sig en partner. 

Programmer på SBS TV
Realityshows fra Danmark
Danske tv-serier fra 2000'erne
Keld Jørgensen

Keld Jørgensen (født 15. november 1936) lærer, faginspektør og fagkonsulent i sløjd i Københavns Kommune.

Dimitteret fra Blågård Seminarium i 1961 og dernæst ansat ved Tingbjerg Skole i København. Sløjdlærereksamen og supplerende kurser fra Dansk Sløjdlærerskole. 1971-1986 faglig medhjælp for sløjdinspektør Asger Schauby og forretningsfører og formand for Modeludvalget fra 1986 (han havde siddet i udvalget siden 1967). 1986-1988 konstitueret sløjdinspektør, hvorpå stillingen blev nedlagt. Fra august 1988 beskikket som fagkonsulent i sløjd. 

Har beskæftiget sig med emnet sløjd i indskolingen og i den forbindelse været gæstelærer på Lærerhøjskolen og udgivet nogle sløjdhefter. I perioden 1970-1995 lavede han 30 af Modeludvalgets arbejdstegninger.

Som pensionist arbejder Keld Jørgensen som kasserer på Børnenes Kontor.

Sløjd
Skolefolk fra Danmark